
REFERAT

privind aprobarea Protocolului de colaborare încheiat între Primăria Municipiului Timişoara şi Regia Autonomă de  Transport Timişoara pentru acordarea unor înlesniri la costul abonamentelor pe mijloacele de transport în comun în municipiul Timişoara, în anul 2009

· 
Având în vedere practica anilor precedenţi şi deconturile transmise de către R.A. Transport Timişoara privind reducerile şi gratuităţile acordate în anul 2008 la transportul în comun, se prevăd pentru anul 2009, următoarele facilităţi la transportul în comun:
a) Pensionarii cu domiciliul în Municipiul Timişoara vor circula gratuit pe baza cuponului de pensie împreună cu  buletinul sau cartea de identitate sau pe bază de card eliberat de către R.A.T. Timişoara. Ridicarea cardului se va face pe bază de cupon de pensie împreună cu buletinul sau cartea de identitate. 

b) Gratuitate pe mijloacele de transport public de persoane pe raza Municipiului Timişoara pentru beneficiarii Legii nr. 341/2004, Legii nr. 44/1994, Legii nr. 309/2002. Aceştia vor circula pe baza cardurilor eliberate de către R.A.T.T. în baza tabelelor semnate şi ştampilate de către asociaţia veteranilor de război sau revoluţionarilor, din care aceştia fac parte. Datele se vor transmite şi în format electronic. Ridicarea cardurilor în vederea distribuirii se va face pe bază de delegaţie semnată şi ştampilată de către asociaţia veteranilor de război sau revoluţionarilor, din care aceştia fac parte. 
            Persoanele îndreptăţite care nu fac parte din nici o asociaţie vor prezenta la R.A.T.T. în original şi copie buletinul de identitate (cartea de identitate) şi actul doveditor al calităţii de beneficiar al Legii în baza căreia vor beneficia de carduri pentru transport gratuit.

·             De prevederile prezentului articol beneficiază şi persoanele care sunt în evidenţa Primăriei Municipiului Timişoara ca beneficiari ai Legii 416/2001 privind venitul minim garantat, fără diminuarea ajutorului social cuvenit familiei. Aceştia vor prelua de la serviciul de asistenţă din cadrul Primăriei Municipiului Timişoara o adeverinţă în baza căreia pot solicita împreună cu buletinul sau cartea de identitate (original şi copie) la R.A.T. Timişoara, carduri de călătorie valabile până la finele anului în care a fost eliberată adeverinţa.

c) Reducere 50% a costului abonamentelor pentru fiecare donare efectivă pentru o perioadă de o lună, donatorilor onorifici de sânge şi plasmă, conform H.G. 1364/2006. Aceştia vor circula pe bază de card eliberat de către R.A.T.T. în baza adeverinţelor (originale) emise de către Centrul de Transfuzii, buletin/carte de identitate (original şi copie), pentru perioada de o lună,iar evidenţa se păstrează  în format electronic.
d) Reducere 20% a costului abonamentelor cetăţenilor cu domiciliul în Municipiul Timişoara. Reducerile se acordă pe baza buletinului de identitate sau a cărţii de identitate în original. Eliberările cardurilor se fac la chioşcurile R.A.T.T., iar evidenţa se păstrează în format electronic.
Reducere 50% a costului abonamentelor la transportul public de persoane, elevilor care frecventează
 instituţii de învăţământ din Municipiul Timişoara. Reducerile se acordă pe baza carnetului de elev vizat la zi. Eliberările de carduri se fac la chioşcurile R.A.T.T., iar datele beneficiarilor se înregistrează şi se păstrează în format electronic.
e) Copiii preşcolari şi elevii, până la nivelul clasei a VIII-a inclusiv, care frecventează instituţiile de învăţământ din Municipiul Timişoara vor circula gratuit pe mijloacele de transport public de persoane pe baza cardurilor emise de către R.A.T.T. în baza tabelelor prezentate de către unităţile şcolare în format electronic sau pe baza carnetelor de elev vizate la zi.
Gratuitate pe mijloacele de transport public de persoane pentru angajaţii Casei Faenza pe baza cardurilor de transport eliberate de către R.A.T.T. după întocmirea tabelelor de către Casa Faenza iar evidenţa se păstrează în format electronic.
Gratuitate pentru mijloacele de transport public de persoane pentru angajaţii SALVO pe baza cardurilor de transport eliberate de către R.A.T.T. după întocmirea tabelelor de către SALVO, iar evidenţa se păstrează în format electronic.
i) Gratuitate pe mijloacele de transport public de persoane pentru 10 activişti sociali care deservesc Uniunea Pensionarilor din România, filiala Timiş, Consiliul Persoanelor Vârstnice, filiala Timişoara şi Casa de Ajutor Reciproc a Pensionarilor. Uniunea Pensionarilor din România, filiala Timiş, Consiliul Persoanelor Vârstnice, filiala Timişoara şi Casa de Ajutor Reciproc a Pensionarilor au obligaţia de a transmite R.A.T.T.-ului lista nominală cu cele 10 persoane. Instituţia va transmite tabelele cu persoanele beneficiare în vederea eliberării de către R.A.T. Timişoara a cardurilor de călătorie iar evidenţa se păstrează în format electronic,.
j) Gratuitate pe mijloacele de transport public de persoane pentru angajaţii serviciului de Ajutor Maltez din România, şi alte organizaţii nonprofit de acelaşi profil având filiala în Timişoara, care asigură asistenţa la domiciliul persoanelor vârstnice. Instituţia va transmite tabelele şi ridicarea cardurilor similar asociaţiilor menţionate la litera b). Evidenţa se păstrează în format electronic.
k) Primarul Municipiului Timişoara acordă gratuitate persoanelor aflate în dificultate, în baza declaraţiilor pe propria răspundere însoţite de acte doveditoare (adeverinţe medicale, adeverinţe de venit etc.), precum şi pentru sportivii de performanţă cu rezultate remarcabile, dovedite prin diplome de premiere, elevilor şi studenţilor cu merite deosebite obţinute în activităţile extraşcolare atestate prin diplome de premiere. 
· Primăria Municipiului Timişoara acordă gratuitate pentru cursele speciale solicitate de către Primăria Municipiului Timişoara sau R.A.T. Timişoara, pentru acţiunile la care sunt coparticipante sau gratuităţi pe mijloacele de transport public de persoane participanţilor la manifestările de interes public, evenimente la care Primăria Municipiului Timişoara sau R.A.T. Timişoara, sunt coparticipante, în care caz R.A.T. Timişoara. va elibera abonamente de o zi, pentru fiecare zi cuprinsă în perioada aprobată. Acordarea gratuităţilor se face pe bază de referat aprobat de PMT până la valoarea de 300.000 lei/an. Evidenţa se păstrează în format electronic.

l) Reducere de 50% la costul abonamentelor la transportul public de persoane studenţilor care frecventează unităţile de învăţământ din municipiul Timişoara. Eliberarea cardurilor se face pe baza cardu-ului EURO<26 cu sigla municipiului Timişoara în conformitate cu H. C. L. Nr. 151/29.03.2005 şi a buletinului/carte de identitate (original), iar evidenţa acestora se păstrează şi în format electronic.
m) Gratuitate pentru nevăzători şi însoţitorii acestora la costul abonamentelor pentru transportul public de persoane. Aceştia vor circula pe baza legitimaţiilor emise de către Asociaţia Nevăzătorilor sau pe baza cardurilor eliberate de către R.A.T. Timişoara. Evidenţa se păstrează în format electronic.
n) Gratuitate pe mijloacele de transport public de persoane pentru personalul din cadrul Organizaţiei pentru Apărarea Drepturilor Omului din România prin O.A.D.O.R. şi pentru alte instituţii de acelaşi profil cu filiala în Timişoara. Instituţia va transmite tabelele şi ridicarea legitimaţiilor similar asociaţiilor menţionate la litera b). Aceştia vor circula pe baza legitimaţiei  şi pe baza cardurilor eliberate de către R.A.T. Timişoara.  Evidenţa se păstrează în format electronic
·              

De gratuitate pe mijloacele  de transport  public  vor beneficia următoarele  categorii:
· organizaţiile având filiala in Timişoara  care promovează protecţia şi apărarea drepturilor copilului, prin UNICEF;
· organizaţiile  având filiala  in  Timişoara cu profil umanitar şi caritabil care acordă servicii de asistenţa socială persoanelor aflate în dificultate prin FEDERAŢIA CARITAS

· organizaţiile având filiala  in  Timişoara pentru integrare socială economică şi familială a persoanelor traficate, prin  FUNDAŢIA FILANTROPIA;
                   Gratuităţile şi reducerile acordate în anul 2009 la transportul urban de călători pentru toate aceste categorii se vor acorda până la concurenţa sumei aprobate prin bugetul local.
             Odată cu implementarea programului de tarifare şi validare electronică a călătoriilor pe carduri de călătorie pentru beneficiarii de gratuităţi şi facilităţi, cardurile vor fi încărcate la contravaloarea „abonamentelor generale” valabile până la finele anului 2009, dacă din protocol nu reiese altfel.

             Beneficiarii de reduceri şi gratuităţi care deţin carduri eliberate de către R.A.T. Timişoara vor avea obligaţia validării cardurilor la urcarea în mijloacele de transport public de persoane. 

             Nevalidarea cardurilor la urcarea în mijloacele de transport public de persoane se sancţionează similar călătoriei fără titlu de călătorie valabil şi se consideră călătorie frauduloasă, aplicându-se sancţiunile prevăzute de Hotărârile  de Consiliul Local şi prevederile legale.

Controlul se realizează unitar la nivelul Municipiului Timişoara de către controlori R.A.T. Timişoara, respectiv autorităţile publice împuternicite cu aceasta activitate de control.
Având în vedere cele prezentate propunem aprobarea Protocolului de acordare a facilităţilor unor categorii de cetăţeni ai municipiului Timişoara, protocol încheiat între Primăria Municipiului Timişoara şi R.A. Transport Timişoara, prezentat în anexă.

